Parcurile din Timisoara care se transforma in adevarate gradini botanice. Vor fi sadite mii de flori si plantati o multime de arbori

TIMISOARA. Dupa ce parcurile Alpinet si Central au intrat in reparatii capitale, iar primul a si fost finalizat, a venit randul unor noi spatii verzi din inima Timisoarei sa fie complet schimbate, pentru a arata spectaculos in 2021 cand orasul va deveni Capitala Culturala a Europei.

Este vorba despre Parcul Civic, format practic din 3 spatii verzi: cel din spatele Ceasului Floral catre bulevardul cu palmieri, cel din spatele Postei Mari catre Michelangelo si parcul Bratianu, care margineste Colegiul Emanuil Ungureanu.

Schimbari importante vor avea loc in toate cele trei zone.

Vor fi montate zeci de banci noi, banchete circulare, pergole pentru flori, dar si sadite mii de plante decorative, iar sistemul de iluminat va fi extins si modernizat, transmit reprezentantii Primariei Timisoara.

In Parcul Civic, pe langa mobilierul urban nou ce va fi montat, va fi construita si o fantana ornamentala cu diametrul de peste 4 metri, intr-o piateta din vecinatatea Salii 2.

Pe de alta parte, in parcul din spatele Postei Mari vor fi refacute locurile de parcare ce-l marginesc, iar in locul dalelor gaurite se va turna beton, pentru a nu se mai forma noroi la fiecare ploaie.

In cele trei parcuri vor fi plantati pini, tuia, magnolii si liliac, dar si arborele de lalea – tulipanul, precum si rhododendron, hortensii, lavanda, azalee si trandafiri, dar si alte specii, care mai de care mai colorate.

Potrivit reprezentantilor Primariei, in prezent se asteapta un ultim aviz pentru proiect, iar licitatia va fi lansata in scurt timp. Cu putin noroc, sunt sanse ca lucrarile sa demareze in toamna.